*Všetkým známym záujemcom*

V Banskej Bystrici, dňa 27.07.2020

Vec

**Vysvetlenie č. 2 Výzvy na predkladanie ponúk za účelom výberu zmluvného partnera: *„Grafika a tlač“***

Verejný obstarávateľ **Slovenská agentúra životného prostredia, Tajovského 28, 975 90 Banská Bystrica** (ďalej len „Verejný obstarávateľ“) vyhlásil v súlade so zákonom č. 343/2015 Z.z. o verejnom obstarávaní a o zmene a doplnení niektorých zákonov, v platnom znení (ďalej len „Zákon“) výzvou na predkladanie ponúk za účelom výberu zmluvného partnera dňa 17.07.2020 zákazku s názvom „Grafika a tlač“.

Dňa 24.07.2020 nám bola doručená žiadosť o vysvetlenie špecifikácie zákazky od jedného zo záujemcov. Týmto Vám v tomto dokumente poskytujeme nižšie uvedené vysvetlenia.

**Otázka č. 1:
Pri položke č.1 je uvedené, že máme dodať fotografie. O aké fotografie sa prosím jedná. Máme ísť niekam niečo špecifické fotit. Alebo budú stačiť aj fotografie z fotobanky.**

Odpoveď na otázku č. 1:
Pri položke č. 1 nebolo verejným obstarávateľom požadované dodanie fotografií. Verejný obstaráva- teľ má za to, že záujemca požaduje vysvetlenie k položke č. 2.

Verejný obstarávateľ neurčuje spôsob získania fotografií, je na rozhodnutí dodávateľa akým spôsobom fotografie získa (t.j. či fotografie nafotí alebo použije fotografie z fotobanky). V Prílohe č. 1 Výzvy na predloženie ponuky - Opise predmetu zákazky sú verejným obstarávateľom špecifikované požadované počty a témy fotografií, ktoré musia byť dodržané. Upozorňujeme na skutočnosť, že sa jedná o publikáciu „Správa o stave životného prostredia SR v roku 2019“ preto verejný obstarávateľ požaduje aby dodané fotografie boli z územia Slovenskej republiky.

**Otázka č. 2:
Pri položke č. 15 je uvedené vysporiadanie autorských honorárov. Čo to prosím znamená? Máme vypracovať celú publikáciu vrátane odborných textov? Autorov máme zabezpečiť my ?**

Odpoveď na otázku č. 2:
Nie, pri tejto položke verejný obstarávateľ nepožaduje dodanie odborných textov, tie budú dodané zo strany verejného obstarávateľa.
Vysporiadanie autorských honorárov je požadované v súvislosti s dodaním autorských fotografických záberov.

**Otázka č. 3:
Pri položkách kde sú roll-up y. Máme zabezpečiť celý systém aj s uchytením ? Alebo len plátno ak už systém máte.**

Odpoveď na otázku č. 3:
Pri položkách týkajúcich sa dodania roll-upov (konkrétne pri položkách č. 7, 8, 17, 18) požaduje verej-ný obstarávateľ dodanie roll-upov vrátane osadenia do stojana.

Prosím, zoberte na vedomie príslušné vysvetlenie č. 1 Výzvy na predkladanie ponúk za účelom výberu zmluvného partnera.